EkBass/fiwiki-20250220-pages-articles huggingface dataset:
Barbourofelis

Barbourofelis oli petoeläimiin kuuluva kissamainen eläin, joka eli Pohjois- Amerikassa 13,9–4,9 miljoonaa vuotta sitten. Ensimmäisen sukuun kuuluvan löydöksen on arveltu olleen 66,4 kg painava yksilö. == Lähteet == == Aiheesta muualla == * Discovery of the Upper Dentition of Barbourofelis whitfordi (Nimravidae, Carnivora) and an Evaluation of the Genus in California Luokka:Esihistorialliset nisäkkäät Luokka:Petoeläimet
Burnout (pelisarja)

Burnout on Criterion Gamesin, Electronic Artsin ja Acclaimin kehittämä ajopelisarja. Sarjan pelit ovat monta kertaa voittaneet vuoden parhaimman ajopelin palkinnon. Burnout Paradise ilmestyi PlayStation 3:lle, Xbox 360:lle vuonna 2008 sekä myöhemmin Microsoft Windowsille vuonna 2009. Se on ainoa toistaiseksi PC:lle julkaistu Burnout -sarjan peli. Burnout Crash julkaistiin loppuvuodesta 2011. ==Yleistä== Jokaisen pelin aiheena on silmittömän nopeasti autolla ajaminen keskellä kaupungin vilskettä, useimmiten kilpailijoita vastaan. Mukana on myös kierrosaikojen päihittämistä ja mahdollisimman suuren ketjukolarin aiheuttamista. Ensimmäinen osa ilmestyi Acclaimin julkaisemana PlayStation 2:lle vuonna 2001 ja toinen osa samalle alustalle vuotta myöhemmin. Electronic Arts julkaisi Burnout 3: Takedownin vuonna 2004. Ensimmäinen ja toinen osa olivat suuren yleisön mielestä melko hyviä pelejä ja ne saivat pelimedioissa arvostusta, mutta myyntiluvut eivät ole haastaneet sen ajan suosituimpia pelejä. Kuitenkin Burnout 3: Takedown tarjosi paljon uudistuksia ja uutta materiaalia, että se vietti pitkän ajan myyntilistojen kärkipäässä. Vuoden päästä ilmestynyt Burnout Revenge ei tarjonnut paljoa uutta, mutta myi kuitenkin hyvin. Nimensä mukaisesti pelissä pyritään kostamaan muiden kilpailijoiden taklaukset. Pian Revengestä ilmestyi PlayStation Portablelle oma versio, Burnout Legends. Burnout Dominator muistuttaa Revengeä ja Legendsiä. ==Pelisarja== Nimi Kehittäjä Julkaisija Julkaisu Burnout Criterion Games Acclaim 2001 Burnout 2: Point of Impact Criterion Games Acclaim 2003 Burnout 3: Takedown Criterion Games Electronic Arts 2004 Burnout Revenge Criterion Games Electronic Arts 2005 Burnout Legends EA UK Electronic Arts 2005 Burnout Dominator EA UK Electronic Arts 2007 Burnout Paradise Criterion Games Electronic Arts 2008 Burnout Crash Criterion Games Electronic Arts 2011 == Lähteet == ==Aiheesta muualla== * Pelisarja MobyGamesissä *Criterion Gamesin sivusto *EA:n virallinen Burnout-sivusto *
Pahvische

__NOTOC__ Pahvische on Eläkeläisten albumi, joka julkaistiin vuonna 2002. Albumi nousi Suomen virallisen listan sijalle 16. == Kappaleet == # # # # # # # # # # # # # # # Levyllä on lisäksi 25-minuuttinen piiloraita, jota ei ole mainittu levyn kannessa. == Arvostelut == * Desibeli.net: Desibeli.net: Levyarvio == Lähteet == Luokka:Eläkeläisten albumit Luokka:Vuoden 2002 albumit
Benedictus III

Benedictus III oli paavina heinäkuusta 855 huhtikuun 17. päivään 858.Hanska 2005, s. 319. Ennen paaviksi valitsemista Benedictuksella oli oppineen ja hurskaan miehen maine. Hänet valittiin, kun papiston ja kansan alkuperäinen suosikki Hadrianus oli kieltäytynyt. Joukko tärkeitä ihmisiä suosi toista ehdokasta, Anastasiusta, josta tuli vastapaavi. Benedictus sekaantui frankkien kuningas Lothar I:n poikien väliseen kiistaan, oli muutenkin aktiivinen kansainvälisessä valtapolitiikassa ja otti vankan aseman suhteissa Konstantinopoliin. Jos legenda Paavi Johannasta on totta, Benedictuksen tosiasiallinen valtakausi jäi muutamiin kuukausiin. == Lähteet == * === Viitteet === Luokka:Syntymävuosi tuntematon Luokka:Vuonna 858 kuolleet Luokka:Paavit
Leo IV (paavi)

Leo IV (790–17. heinäkuuta 855) oli paavina tammikuusta 847 – 17. heinäkuuta 855.Hanska 2005: 319. Hän oli syntyjään roomalainen. Ennen virkaan astumista hän oli benediktiinimunkkina San Martinon luostarissa Napolissa. Paaviksi hänet valittiin yksimielisesti Sergius II:n seuraajaksi. Leo järjesti kolme synodia, jotka eivät olleet kovin merkittäviä. Englannin kuningas Alfred Suuri vieraili Roomassa vuonna 853. Leo toimi kummina kuninkaan konfirmaatiotilaisuudessa.The Book of Saints: 341. Paavina ollessaan Leo joutui korjaamaan vahinkoja, joita Tunisiasta tulleiden saraseenien, aghlabidien, hyökkäykset olivat vuosina 830 ja 846 aiheuttaneet kaupungille ja sen kirkoille, etenkin Vanhalle Pietarinkirkolle ja Paavalinkirkolle. Hän antoi rakennuttaa Vatikaanin kukkulan ympärille muurin tulevia hyökkäyksiä vastaan (mura Leonine). Muureilla ympäröity kukkula sai 1500-luvulta alkaen oman hallintonsa, ja nykyinen Vatikaanivaltio käsittää jotakuinkin tämän alueen, josta käytettiin nimeä Città Leonina. Leo IV kutsui Napolin, Gaetan ja Amalfin meriliittoon saraseeneja vastaan. Yhdistynyt laivasto onnistuikin jo merellä torjumaan saraseenien seuraavan hyökkäyksen vuonna 849 ja aiheutti näille suuria tappioita.Affinati, 2015 Keskiaikaisen legendan mukaan Paavi Johanna oli Leon seuraaja. Nykyisin Johannaa pidetään kuvitteellisena hahmona ja uskotaan, että Benedictus III nousi paaviksi heti Leon jälkeen. == Katso myös == * Rooman ryöstö (846) ==Lähteet== * * * ===Viitteet=== Luokka:Paavit Luokka:Vuonna 790 syntyneet Luokka:Vuonna 855 kuolleet
Thylacosmilus

Thylacosmilus oli noin 5–7 miljoonaa vuotta sitten elänyt leopardin kokoinen pussisapelihammaskissa. Thylacosmilus ilmestyi mioseenilla 5-7/8 miljoonaa vuotta sitten ja hävisi 2-3 miljoonaa vuotta sitten pleistoseenillä. Thylacosmilusta pidetään esimerkkinä konvergenttisestä evoluutiosta, sillä sille kehittyi hyvin samanlaisia piirteitä kuin sapelihammaskissoille näistä riippumatta. Thylacosmilus kuului Thylacosmilidae-heimoon. == Piirteet == Noin 3 miljoonaa vuotta sitten elänyt Thylacosmilus atrox kehittyi ehkä hyvin samantapaisesta Argentiinan Chapadmalalan-kaudella 4–3,5 miljoonaa vuotta sitten eläneestä Hyaenodonops chapalmalensis -pussikissasta. Sen elinympäristö oli Etelä-Amerikan pampat. Thylacosmilus oli noin 1,5 metriä pitkä ja painoi noin 100 kiloa. Lajilla oli lyhyet jalat, ja se lienee pyydystänyt väijyksistä. Sen huomattavampia piirteitä ovat sen sapellihampaat, jotka olivat noin 15 sentin mittaiset. Thylacosmiluksella oli vahvat niska ja leukalihakset jotka auttoivat sapellihampaiden käytössä, tosin mittauksissa Thylacosmiluksella on todettu olleen verrattain vähäinen puruvoima leuoissaan.Bite club: comparative bite force in big biting mammals and the prediction of predatory behaviour in fossil taxa Hampaat kasvoivat koko sen elinajan, toisin kuin sapellihammaskissoillaEvolution of the Earth, Donald R. Prothero, Jr., Robert H. Dott, Donald Prothero, and Jr., Robert Dott, ISBN 978-0072528084. Thylacosmilus metsästi luultavasti Etelä-Amerikan megafaunaan kuuluvia lajeja, kuten esimerkiksi Marauchenioita. Thylacosmilus hävisi, kun merestä kohoava Panamankannas yhdisti Amerikat, ja korvautui Smilodonilla ja muilla voimakkailla, kehittyneemmillä sapelihammakissoilla suuressa Amerikan eläimistövaelluksessa.Prehistoric cats and cat-like creatures == Jäännökset == Thylacosmiluksen fossiileja on löytynyt Etelä-Amerikasta Argentinasta. Lajin löysi ja määritteli Elmer Riggs vuonna 1934. == Lähteet == Luokka:Esihistorialliset pussieläimet
Sergius I

Sergius I (n. 650–8. syyskuuta 701) oli paavina 15. joulukuuta 687 – 7. syyskuuta 701.Hanska 2005: 318. Hän oli kotoisin antiokialaisesta, syyrialaistaustaisesta perheestä, joka asettui Palermoon Sisiliaan.The Book of Saints: 505. Sergius voitti paavinvaalit vehkeilemällä taitavasti kilpailijoitaan vastaan, ja hänet valittiin virkaan 15. joulukuuta 687. Hän kastoi 10. huhtikuuta 689 Wessexin kuninkaan Caedwallan Roomassa. Sergiuksen hylättyä eräitä vuoden 692 Trullon kirkolliskokouksen kaanoneja, määräsi Bysantin keisari Justinianus II hänet pidätettäväksi ja tuotavaksi Konstantinopoliin, mikä ei kuitenkaan ravennalaisten vastustuksen vuoksi toteutunut. ==Lähteet== * * ===Viitteet=== Luokka:Paavit Luokka:650-luvulla syntyneet Luokka:Vuonna 701 kuolleet
Sergius II

Sergius II (n. 790–27. tammikuuta 847) oli paavina 25. tammikuuta 844 – 27. tammikuuta 847.Hanska 2005: 319. Hänet kruunattiin heti valintansa jälkeen, ilman vahvistusta frankkien hovista. Keisari Lothar I pahastui tästä ja lähetti armeijan vahvistamaan valta-asemaansa. Sergius kuitenkin sovitteli kiistan taitavasti. Paaviusaikanaan hän kunnosti Roomaa, osittain hämäräperäisistä lähteistä tulevien varojen turvin. Hänen aikanaan saraseenit ryöstelivät Roomaa ja vaurioittivat Pietarinkirkkoa ja Paavalinkirkkoa. ==Lähteet== * ===Viitteet=== Luokka:Paavit Luokka:Syntymävuosi tuntematon Luokka:Vuonna 847 kuolleet
Eugenius II

Eugenius II (k. 27. elokuuta 827) oli paavina helmi- toukokuu 824 – elokuu 827.Hanska 2005: 318. Valinta oli täpärä, toisella ehdokkaalla oli myös paljon kannattajia. Ludvig Hurskas lähetti poikansa, tulevan Lothar I:n Roomaan vahvistamaan paavin valtaa, mutta tämä vahvisti tietysti siinä sivussa myös frankkien valtaa. Vuonna 826 Eugenius järjesti Roomassa tärkeän 62 piispan kokouksen. ==Lähteet== * ===Viitteet=== Luokka:Paavit Luokka:Syntymävuosi tuntematon Luokka:Vuonna 827 kuolleet
Panaman kannas

Panaman kannas () on Panaman valtion alueella oleva kapea maakaistale, joka erottaa Atlantin ja Tyynenmeren toisistaan ja yhdistää Pohjois- ja Etelä- Amerikan. Panaman kannaksen läpi kulkee Panaman kanava. ==Panaman kannaksen muodostuminen ja sen seurauksia== Vielä 20 miljoonaa vuotta sitten nykyisen Panaman kohdalla oli Atlantin ja Tyynenmeren yhdistävä meri. Pinnan alla kuitenkin Tyynenmeren laatta liukui Karibian laatan alle ja nostatti merenalaisia tulivuoria. Noin 15 miljoonaa vuotta sitten osa vuorista oli noussut jo saariksi. Seuraavien miljoonien vuosien aikana muodostui uusia saaria ja samalla merenpohja nousi hiljalleen, ja noin 3 miljoonaa vuotta sitten Pohjois- ja Etelä-Amerikan yhdistävä kannas oli muodostunut. Panaman kannaksen muodostuminen esti Atlantin ja Tyynenmeren välisen virtauksen ja muutti näin molempien merien merivirtojen suuntaa. Karibian lämpimät vedet alkoivat virrata koilliseen ja näin lämmittää Eurooppaa. Atlantista tuli myös suolaisempi. Golfvirta kuljetti myös kosteutta pohjoiseen. Talvella tullut lämmin merivirta sulatti jäätä, mikä lisäsi talvista meriveden haihtumista pohjoisessa, ja syntyneiden pilvien salamista lumena maahan, ja lumen muuttumista jäätiköiksi.Lunkka 2008, Maapallon ilmastohistoria Kannas vaikutti myös mantereiden biodiversiteettiin, sillä maasilta teki helpommaksi eläinten ja kasvien siirtymisen mantereelta toiselle. Suurena Amerikan eläimistövaihtona tunnetun tapahtuman seurauksena pussirotat, vyötiäiset ja piikkisiat vaelsivat pohjoiseen ja muun muassa karhut ja laamat etelään. ==Lähteet== Kannas Luokka:Kannakset
Georgius Agricola

Georgius Agricola (24. maaliskuuta 1494 – 21. marraskuuta 1555) oli saksalainen tiedemies, joka tunnetaan ”mineralogian isänä”. Hän syntyi Glauchaussa Saksissa nimellä Georg Pawer Agricola Forschungszentrum Chemnitz: "Wer ist Georgius Agricula?" mutta muutti opiskelujen myötä nimensä latinankieliseen muotoon () → (). Hänen tärkein julkaisunsa on mineraalien louhimista ja käsittelyä käsittelevä, vuonna 1556, eli vuosi hänen kuolemansa jälkeen, julkaistu merkkiteos De re metallica.Bowler, s. 75–88 Agricola on yksi iatrokemian uranuurtajista.Hudson, s. 55 Häntä pidetään myös vismutin keksijänä. Sitä tosin oli aikaisemminkin löydetty, mutta sitä ei ollut osattu erottaa lyijystä. Agricola kirjoitti myös ensimmäisen perusteellisen kuvauksen taikavarvun käytöstä, vaikka itse pitikin sitä hyödyttömänä. == De re metallica == Agricolan merkittävin teos on De re metallica libri XII. Vaikka teos julkaistiin vasta 1556, se oli omistuskirjoituksen mukaan valmis jo 1550. De re metallica oli yksityiskohtainen ja järjestelmällinen tutkielma kaivostoiminnasta sekä metallurgiasta. Se oli kuvitettu havainnollisin puupiirroksin, jotka käsittelivät kaikkia tuolloin tunnettuja malmien ja metallien louhinta- sekä jalostustapoja. Agricola kuvaa kirjassa myös malmisuonien esiintymistä kallioperässä, kehittäen osaltaan aikansa tieteellistä geologista julkaisutoimintaa. Agricola kuvailee kirjassaan myös käytännön maanmittaustoimintaa ja kaivosvaltausoikeuksia yksityiskohtaisesti, sekä kulta- ja tinamalmisuonten pesemistä metallien keräämiseksi. Kirja onkin aikansa ensimmäinen täydellinen opas kaivostoimintaan. Kirjassa esitetyt metallipelkistysmenetelmät olivat arvokkaita ja yleisesti käytössä 1900-luvulle asti.Foster, s. 8 Vuonna 1912 lontoolainen Mining Magazine julkaisi De re metallicasta englanninkielisen käännöksen. Sen oli tehnyt yhdysvaltalainen kaivosinsinööri Herbert Hoover, myöhempi Yhdysvaltain presidentti, yhdessä puolisonsa Lou Henry Hooverin kanssa. === De Re Fossilium === Agricola oli jo vuonna 1546 julkaissut teoksen De Re fossilium jossa hän käsitteli mineraalien aineellisia ominaisuuksia ja luokitteli mineraalit. Tätä Agricolan teosta pidetään yleisesti mineralogian lähtökohtana jonka peruskiveksi taasen muodostui De Re Metallica ===De Veteribus et Novis Metallis=== Teoksessaan De Veteribus et Novis Metallis (1546) Agricola paikantaa 1539 tehdyn Lapin varhaisimman kultalöydön Finnmarkeniin.Herman Stigzelius: Lapin kultatutkimusten historiasta, Lapin tutkimusseuran vuosikirja XIX 1978 s. 7–10 (pdf) ==Lähteet== * * * * === Viitteet === == Aiheesta muualla == * De Re Metallica * Arno Forsius: Georgius Agricola (1494–1555) – ammattilääketieteen uranuurtaja Luokka:Saksalaiset lääkärit Luokka:Saksalaiset geologit Luokka:Saksalaiset filosofit Luokka:Iatrokemia Luokka:Saksalaiset mineralogit Luokka:Vuonna 1494 syntyneet Luokka:Vuonna 1555 kuolleet
Paschalis I

Paschalis I (n. 775–11. helmikuuta 824) oli paavina 25. tammikuuta 817 – helmi-toukokuu 824.Hanska 2005: 318. Hän nousi paaviksi papiston tuella. Hän antoi vuonna 822 Reimsin arkkipiispan Ebbolle tehtävän käännyttää skandinaavit kristinuskoon ja luvan saarnata Tanskassa. Ebbo epäonnistui kolmessa yrityksessään, ja vasta myöhemmin Ansgar voitti kristinuskolle jalansijaa Skandinaviassa. == Lähteet == * === Viitteet === == Aiheesta muualla == Luokka:Syntymävuosi tuntematon Luokka:Vuonna 824 kuolleet Luokka:Paavit
Stefanus IV

Stefanus IV (n. 770– 24. tammikuuta 817) oli paavina 22. kesäkuuta 816 – 24. tammikuuta 817.Hanska 2005: 318. Heti valintansa jälkeen hän komensi roomalaiset vannomaan uskollisuutta Ludvig Hurskaalle. Hän kruunasi Ludvigin Reimsissä ja kuoli Roomassa pian palattuaan kruunajaisista. Stefanus-nimisten paavien numeroinnissa on erilaisia käytäntöjä, sillä ennen Stefanus II:ta ehdittiin valita toinen Stefanus-niminen paavi jota ei ehditty kuitenkaan siunata tehtäväänsä ennen kuin hän kuoli sydänkohtaukseen. ==Lähteet== * ===Viitteet=== Luokka:Paavit Luokka:Syntymävuosi tuntematon Luokka:Vuonna 817 kuolleet
Stefanus III

Stefanus III oli paavina 1. heinäkuuta 768 – 24. tammikuuta 772.Hanska 2005: 318. Hän syntyi Sisiliassa vuoden 720 paikkeilla. Hän muutti Roomaan Gregorius III:n ollessa paavina ja nousi palvellessaan seuraavia paaveja yhä ylemmäs kirkollisessa hierarkiassa. Stefanus III nousi paaviksi, kun vastapaavi Konstantin II pakotettiin eroamaan. Hänen paaviuskautensa politiikka oli kallellaan enemmän langobardeihin kuin frankkeihin päin. On huomattava, että Stefanus-nimisten paavien numeroinnissa on erilaisia käytäntöjä, sillä ennen Stefanus II:ta ehdittiin valita toinen Stefanus-niminen paavi, jota ei ehditty kuitenkaan siunata tehtäväänsä, ennen kuin hän kuoli sydänkohtaukseen. ==Lähteet== * ===Viitteet=== Luokka:Paavit Luokka:Vuonna 720 syntyneet Luokka:Vuonna 772 kuolleet
Paavali I (paavi)

Pyhä Paavali I (k. 767)The Book of Saints: 436. oli paavina huhtikuusta 757 – 28. kesäkuuta 767.Hanska 2005: 318. Hän oli ennen paaviksi tuloaan usein veljensä, paavi Stefanus (II) III:n edustajana neuvottelemassa langobardien kuninkaiden kanssa. Stefanuksen kuoltua Paavalin valintaa tukivat ne, jotka halusivat edesmenneen paavin ulkopolitiikan jatkuvan ennallaan. Paavalin paaviuskausi kuluikin hoitaessa suhteita frankkeihin, langobardeihin ja Konstantinopoliin. ==Lähteet== * * ===Viitteet=== Luokka:Paavit Luokka:Vuonna 700 syntyneet Luokka:Vuonna 767 kuolleet
Krypton (planeetta)

Krypton on fiktiivinen planeetta DC-universumissa. Se on Teräsmiehen ja Terästytön kotiplaneetta. Sen keksivät Teräsmiehen luojat Jerry Siegel ja Joe Shuster, ja se esiintyi ensimmäisen kerran sarjakuvissa vuonna 1938. Planeetta on nimetty samannimisen alkuaineen mukaan. ==Historiaa== Modernin version mukaan Krypton oli suurin piirtein Maapallon kokoinen, ja se sijaitsi noin kuuden miljoonan valovuoden päässä Maasta. Krypton kiersi punaista aurinkoa, Raoa. Kryptonilaisten tiede oli meitä edistyneempää: esimerkiksi heillä oli itsestään klooneja, joista voitiin ottaa varaosia alkuperäiseen yksilöön. Kryptonin aurinko, Rao, on punainen, ja tämä yhdessä planeetan (Maapalloon verrattuna) noin kaksinkertaisen painovoiman kanssa aiheuttaa sen, että kryptonilaisilla on Maapallon ja sitä vastaavien aurinkokuntien piirissä yliluonnolliset voimat. ==Kryptonin tuho== Teräsmiehen isä Jor-El oli planeetan johtavia tiedemiehiä. Hän huomasi, että planeetta oli tuhoutumassa epävakaan ytimensä vuoksi, mutta kun hän yritti varoittaa johtajia vaarasta, häntä ei uskottu. Niinpä Jor-El lähetti poikansa, Kal-Elin, avaruuskapselissa kohti Maata, jotta tämä pelastuisi. ==Selvinneet== *Teräsmies (Kal-El) *Terästyttö (Kara Zor-El) *Kenraali Zod (Teräsmiehen vihollinen) *Brainiac (Teräsmiehen vihollinen, tietokone-androidi. Smallville-televisiosarjassa ja vuoden 1996 piirretyissä kotoisin Kryptonilta.) ==Katso myös== *Kryptoniitti Luokka:DC Comics Luokka:Kuvitteelliset planeetat Luokka:Teräsmies
Joey Jordison

Nathan Jonas "Joey" Jordison (26. huhtikuuta 1975 Des Moines, Iowa – 26. heinäkuuta 2021) oli yhdysvaltalainen rumpali ja alternative metal -yhtye Slipknotin perustajajäsen. Jordison myös soitti kitaraa Murderdolls-yhtyeessä. Joey Jordison aloitti soittamisen Avanga-yhtyeessä, mutta perusti pian oman yhtyeen naapurinsa Timin kanssa. Yhtyeen nimeksi tuli Modifidious, ja sen musiikki oli speed metalin ja thrash metalin sekoitusta. Jordison oli yksi Slipknotin alkuperäisistä jäsenistä. Hän piirsi alkuperäisen Slipknotin ”Tribal-S”-tunnuksen. Jordison toimi Kornin David Silverian ja Metallican Lars Ulrichin sijaisena Download-festivaalilla vuonna 2004 esittäen kappaleet For Whom The Bell Tolls, Creeping Death, Seek And Destroy, Wherever I May Roam, Last Caress, Sad But True, Nothing Else Matters ja Enter Sandman. Slipknot vahvisti Jordisonin lähtemisen yhtyeestä 13. joulukuuta 2013. Jordison sanoi pian sosiaalisessa mediassa yhtyeen erottaneen hänet ja lisäsi ettei ikinä jättäisi yhtyettä eikä fanejaan. Hän kertoi kesäkuussa 2016 Metal Hammerin Golden Gods -palkintogaalassa lähtönsä syyksi sairastumisensa selkäytimen poikittaistulehdukseen. Jordisonin mukaan hän ei pystynyt soittamaan taudin vuoksi, mutta kävi kuntoutuksessa ja selvisi siitä. Heinäkuussa 2021 Joey Jordisonin perhe kertoi hänen kuolleen nukkuessaan 46-vuotiaana. ==Välineet== ===2008-nyt=== ====Rummut==== * 22x18" bassorumpu * 13x6.5" Joey Jordison signature virvelirumpu * 8x7" Tom * 10x8" Tom * 12x9" Tom * 14x10" Tom * 16x16" Lattia tom * 18x16" Lattia tom * 6x12" octoban * 6x15" octoban * 6x18" big tom * 6x21" octoban * 20x14" Gongi tomi ====Symbaalit==== * 14" 2002 Wild hi-hat * 13" Signature Heavy hi-hat * 22" Signature Heavy ride * 19" Signature crash * 18" Signature crash * 17" Signature crash * 10" Signature splash * 8" Signature splash * 6" Signature splash * 21" 2002 Wild china * 19" 2002 Wild china * 18" RUDE china * 15" 2002 Wild china * 13" Signature Mega Cup chime ====Rumpukapulat==== * PRO-MARK Millennium II TX515W Joey Jordison Signature Model * vanhat kapulat oli AHEAD JJ1 Joey Jordison Signature Model ====Elektroniikka==== * Ddrum kick drum triggerit * Ddrum snare triggeri * Ddrum snare/Tom Triggerit * Roland td20-rumpumoduuli * Nykyään Jordison käyttää Triggereitä koko rumpusetissään. ==Diskografia== ===Slipknot=== *Mate. Feed. Kill. Repeat (1996, demo) *Slipknot Demo (1998, demo) *Slipknot (1999) *Iowa (2001) *Vol. 3: The Subliminal Verses (2003) *9.0: Live (2005, livealbumi) *All Hope Is Gone (2008) ===Murderdolls=== *Beyond the Valley of the Murderdolls (2002) *Women and Children Last (2010) ==Lähteet== ==Aiheesta muualla== * Joey Jordison Fanpage * Viralliset kotisivut Luokka:Yhdysvaltalaiset metallimusiikin kitaristit Luokka:Yhdysvaltalaiset metallimusiikin rumpalit Luokka:Vuonna 1975 syntyneet Luokka:Vuonna 2021 kuolleet Luokka:Seulonnan keskeiset artikkelit
Megatherium

Megatherium on sukupuuttoon kuollut elefantin kokoinen kasvinsyöjänisäkäs. Se kuului laiskiaisten alalahkoon. Sen tieteellinen nimi tarkoittaa suurta petoa. Megatherium eli Etelä-Amerikassa, myöhäisestä plioseenistä pleistoseenin loppuun. == Ulkonäkö ja koko == Megatherium oli yksi suurimmista maanisäkkäistä, ja ainoastaan jotkut norsu-eläimistä ja sarvettomista sarvikuonoista pystyivät kasvamaan huomattavasti suuremmiksi. Megatherium americanum oli yli kuusi metriä pitkä, 2,1 metriä korkea hartioiltaan ja painoi jopa neljä tonnia. Pystyyn noustessaan eläin saattoi olla yli neljä metriä korkea. Sillä oli lyhyt häntä ja kapea suu. Eläimen eturaajat päättyivät 18-senttimetrisiin kynsiin, joita se käytti lehtien repimiseen ja kaivamiseen. == Käyttäytyminen == Megatherium oli kasvinsyöjä, tosin joidenkin sen sukulaisista uskotaan myös syöneen lihaa. Se kulki yleensä neljällä jalalla, mutta pystyi nousemaan kahdelle jalalle hännän avustamana varsinkin ruokaillessaan. Kokonsa sekä kuuman ja kuivan elinympäristönsä takia eläimen on joidenkin tutkijoiden mielestä täytynyt olla joko hienokarvainen tai kokonaan karvaton norsujen ja sarvikuonojen tapaan. Megatherium eli ruoho- tasangoilla ja harvahkoilla metsämailla, ja se vältteli luultavasti tiheämpiä metsiä kokonsa takia. Hampaidensa ja kapean suunsa takia takia sen uskotaan syöneen erityisen kuitupitoista ravintoa, varsinkin korkeiden puiden lehtiä, joihin vain maalaiskiaiset ylettyivät. Petojen vähyyden takia laiskiaisen uskotaan olleen aktiivinen päivällä. Ei ole varmaa, oliko eläin laumaeläin vai yksineläjä, mutta koonsa takia naaras luultavasti synnytti yhden poikasen kerrallaan ja saattoi huolehtia poikasestaan pitkiäkin aikoja. Megatherium oli raskasrakenteinen, ja sen luut ja nivelet olivat erityisen paksut, mikä vakautti eläintä varsinkin, kun se kohottautui täyteen mittaansa. Sukulaistensa tapaan eläin ei ollut nopea, mutta harva petoeläin oli tarpeeksi uhkarohkea haastamaan jätin. Karhu Arctotherium, sapelihammaskissa Smilodon populator, jaguaari ja monia koiraeläimiä eli samaan aikaan kuin Megatherium, mutta nämä olivat joko liian pieniä ollakseen uhka tai metsästivät helpompaa saalista. == Sukupuutto == Ihmiset levittäytyivät mantereelle samoihin aikoihin kuin Megatherium kuoli sukupuuttoon, ja argentiinalaiselta arkeologiselta kaivaukselta onkin löydetty ihmisten teurastamien Megatheriumin luita. Metsästystä pidetään ainakin osasyynä Megatheriumin katoamiseen ilmastonmuutoksen ohella. == Lähteet == * https://www.sciencedirect.com/science/article/pii/S1631068316301270?via%3Dihub Viitattu 11.11.2023 === Viitteet === Luokka:Esihistorialliset nisäkkäät Luokka:Pleistoseenin sukupuuttoon kuollut megafauna Luokka:Laiskiaiset
Homininae

Homininae on isojen ihmisapinoiden (Hominidae) heimon alaheimo. Siihen kuuluvat esimerkiksi ihmislajit, nykyisin elävät gorillat ja simpanssit sekä joukko esihistoriallisia ihmisapinasukuja. pienoiskuva|330px|left|Hominae Luokka:Ihmisen evoluutio Luokka:Isot ihmisapinat
Susan Blackmore

Susan Jane Blackmore (s. 29. heinäkuuta 1951) on brittiläinen toimittaja, luennoija, joka tunnetaan ehkä parhaiten meemejä käsittelevästä teoksestaan The Meme Machine (suom. Meemit – kulttuurigeenit). Blackmore tutki 1970-luvulla parapsykologisia ilmiöitä, muun muassa ruumiistapoistumiskokemuksia vuosikausia saamatta niistä näyttöä. Blackmore on kuulunut Skeptical Inquirer -lehden toimittajiin vuodesta 1998. Blackmore harjoittaa zeniä, mutta katsoo, että ei ole buddhalainen Zen, SusanBlackmore.com. Blackmore on ateisti ja evoluutioteorian kannattaja, joka on arvostellut terävästi uskontoa, jota hän pitää epätotena. == Tietoisuuden tutkimuksen oppikirja== Blackmoren viimeisin kirja Consciousness: An Introduction (2004) on tietoisuuden tutkimusta käsittelevä oppikirja. Teoksessa Blackmore käsittelee mieli-ruumis-ongelmaa, mielen filosofiaa, jumalan olemassaoloa, kognitiivista neuropsykologiaa, kognitiotiedettä, tekoälyä, evoluutiota, älykästä suunnittelua, parapsykologiaa, muuntunutta tietoisuuden tilaa, fenomenologiaa, buddhalaisuutta ja mietiskelyä. Kirjassa on myös profiileja sellaisista alan uranuurtajista kuin Daniel Dennett, John Searle, David Chalmers, Patricia Churchland, Francis Crick, Antonio Damasio, V. S. Ramachandran, John Carew Eccles, Rodney Brooks, Alan Turing, Francisco Varela, René Descartes, David Hume, William James ja Buddha. == Teoksia == * The Meme Machine, 1999, Oxford University Press, reprint edition 2000, ISBN 0-19-286212-X – suom. * Consciousness: An Introduction, Oxford University Press, 2003, ISBN 0-19-515342-1 (hardcover), ISBN 0-19-515343-X (paperback) * Consciousness: A Very Short Introduction, Oxford University Press, 2005, ISBN 0-19-280585-1 * ==Lähteet== == Aiheesta muualla == === Englanniksi === * Susan Blackmore's website * Interview with Susan Blackmore === Suomeksi === * Minuus vai meemit – kirja-arvostelu * Artikkeli Skepsis ry:n sivuilla teoksesta Teoksessa Luokka:Humanistit Luokka:Brittiläiset skeptikot Luokka:Brittiläiset psykologit Luokka:Brittiläiset tietokirjailijat Luokka:Parapsykologit Luokka:Tietoisuuden tutkijat Luokka:Ateismiaktivistit Luokka:Uskontokriitikot Luokka:Vuonna 1951 syntyneet Luokka:Elävät henkilöt
Härkähai

Härkähai (Carcharhinus leucas) on suurikokoinen tiikerihaiden (Carcharhinidae) heimoon kuuluva rustokala. Härkähai ui rannan lähellä, minkä vuoksi se on ihmiselle vaarallisin hai. Vaikka se on merikala, se uskaltautuu joskus myös järviin ja jokiin, ja sitä on kutsuttu myös jokihaiksi. Peto on havaittu noin 2 800 kilometrin päässä merestä Mississipillä ja 5 000 kilometrin päässä Amazonilla. Härkähaiden poikaset aloittavat elämänsä jokisuistoissa. Siellä ne ovat muilta hailta turvassa ja uskaltautuvat mereen vasta, kun ne ovat tarpeeksi isoja pitämään pedot loitolla. Härkähai elää lämpimissä merissä kaikkien mantereiden rannikoilla. Se pysyy yleensä alle 30 metrin syvyydessä, mutta ajoittain sitä on tavattu 150 metriin asti. Härkähai on nimensä mukaisesti ruumiinmuodoltaan tanakka. Uros voi kasvaa kaksimetriseksi ja 90-kiloiseksi, naaras on paljon isompi: 3,5 metriä ja jopa 230 kiloa. Selkäpuoli on harmaa, vatsa valkoinen. Elinikä on alle 14 vuotta. == Ravinto == Härkähai syö melkein mitä tahansa liharavintoa: kalaa, toisia haita, rauskuja, delfiineitä, kilpikonnia, lintuja, äyriäisiä ja jopa uimassa olevia maanisäkkäitä. Härkähai ei erota ihmistä saaliseläimestä, mutta härkähaiden hyökkäykset ovat silti erittäin harvinaisia, koska ne edellyttävät poikkeusolosuhteita.http://www.sharkinfo.ch/SI1_99e/attacks2.html == Lähteet == == Aiheesta muualla == *ITIS: Carcharhinus leucas *University of Michigan, Animal Diversity Web (ADW): Carcharhinus leucas, Cub shark Luokka:Hait Luokka:Seulonnan keskeiset artikkelit Luokka:Uhanalaiset kalat
Jättiläishai

Jättiläishai (Cetorhinus maximus) on maailman toiseksi kookkain hailaji. Vain valashai on sitä suurempi. Jättiläishai on ainoa Cetorhinidae-heimon elossa oleva jäsen, joskin myös kitahain on arveltu kuuluvan tähän heimoon. Jättiläishaita tavataan kaikissa valtamerissä boreaalisilla ja lauhkeilla alueilla. Talveksi ainakin osa yksilöistä kuitenkin muuttaa trooppisille vesille.Basking sharks run for the sun Nature News 7 May 2009. nature.com Kaikkien aikojen suurin jättiläishai mitattiin Kanadassa vuonna 1851. Sillä oli pituutta yli 12 metriä ja painoa noin kuusitoista tonnia. Normaalisti jättiläishait jäävät 6–8-metrisiksi; kymmenmetriset yksilöt ovat kalastuksen takia vuosi vuodelta harvinaisempia. Ulkonäöltään jättiläishait muistuttavat valkohaita. Lajit voi erottaa leuan muodosta ja kidusaukoista. Jättiläishai syö planktonia, jota se kerää suodattamalla jopa 2000 kuutiometriä vettä tunnissa. Näin isolla lajilla ei luulisi olevan juuri vihollisia, mutta miekkavalas ja tiikerihai voivat käydä nuoren tai heikon yksilön kimppuun. == Lähteet == == Aiheesta muualla == * * * Luokka:Hait Luokka:Uhanalaiset kalat Luokka:Seulonnan keskeiset artikkelit
Fritjof Capra

Fritjof Capra (s. 1. helmikuuta 1939 Wien) on itävaltalaissyntyinen yhdysvaltalainen fyysikko, joka 1980-luvun kirjoituksissaan yritti yhdistää nykyaikaista fysiikkaa ja itämaista uskontoa. Capra on tutkinut hiukkasfysiikkaa ja systeemiteoriaa. Capra on sekä buddhalainen että katolinen kristitty. Hänen tunnetuimpia teoksiaan oli Fysiikka ja tao (1975), jossa hän pyrki vetämään yhtäläisyyksiä itämaisen ajattelun ja hiukkasfysiikan välille. Capra nojautui 1960-luvulla kehitettyyn ”kengännauhamallina” tunnettuun fysiikan hiukkaskuvaukseen, joka hylättiin pian keksimisensä jälkeen. Capra julisti, että ”länsimainen, mekanistinen” kuva luonnon peruspalikoista oli hylättävä. Hänen esittämistään ja niitä lähellä olevista opeista on käytetty nimitystä kvanttimystiikka. == Fysiikan ja taon yhdistämisen kritiikkiä == Capraa on kritisoitu hänen oman lausumansa pohjalta, jonka mukaan fysiikka ei tarvitse mystisyyttä eikä mystisyys fysiikkaa, mutta ihminen tarvitsee molempia.http://www.netlife.fi/users/msiivola/krit/ei_joko_tahi_vaan_seka_etta.html Kriitikoiden mielestä mystinen kokemus selittyy psykologialla eikä kytkeydy fysiikkaan. Vanhan ajan kiinalaiset ja intialaiset eivät tienneet nykyfysiikasta mitään. Joitain yhteisiä nimittäjiä fysiikan ja muun maailman olioilla voi olla, esimerkiksi syntyminen ja katoaminen kuuluu kaikkeen olevaiseen tai suureen osaan olevaisesta. Vuonna 1982 Capran lausuman mukaan fysiikan kehitys 1970-luvulla ja 1980-luvulla ei ollut kumonnut hänne teoriaansa. Capran mukaan myöskään yksi nykyfysiikan suurimmista läpimurroista, kvanttiväridynamiikka ei ollut onnistunut teoria. == Suomennettu teos == * == Lähteet == Luokka:Itävaltalaiset fyysikot Luokka:Yhdysvaltalaiset fyysikot Luokka:Vuonna 1939 syntyneet Luokka:Elävät henkilöt Luokka:New age -kirjailijat
Karhunvatukka

Karhunvatukka (Rubus fruticosus) on vatukoihin kuuluva kasvi. Se tuottaa mustia marjantapaisia hedelmystöjä, jotka koostuvat monesta pienestä yhteen kasvaneesta luumarjasta. Karhunvatukoita on monia eri lajikkeita ja lukuisia eri lajeja, jotka muistuttavat toisiaan. Suomessa useimmat lajikkeet menestyvät vain eteläisessä osassa maata, ja niitä kasvatetaan usein kasvihuoneissa. Siperialainen karhunvatukka löydettiin Venäjältä 1980-luvulla, ja se on otettu lisäykseen, ja sitä on saatavilla. Se menestyy jopa V-vyöhykkeellä taimistojen mukaan. Karhunvatukka on erittäin piikkinen, ja kasvaa korkeammaksi kuin tavallinen vadelma (Rubus idaeus).Toivo Rautavaara ja Pekka Knuuttila, Mihin marjamme kelpaavat, WSOY 1981 Karhunvatukkaa voidaan kasvattaa sekä aurinkoisella että osittain varjoisella paikalla, mutta paikan tulee olla lämmin ja suojassa kovilta tuulilta. Kasvualustan tulee olla multava, kosteutta pidättävä ja hapan. Karhunvatukan kukat pölyttyvät omalla siitepölyllään, joten sitä voidaan istuttaa vaikkapa vain yksi taimi.Enemmän iloa puutarhasta, Oy Valitut Palat, Reader's Digest Ab, 1981 Se muistuttaa köynnöstä, ja se tuetaankin usein esimerkiksi säleikön avulla. Karhunvatukkaa tuetaan sitomalla se paaluihin ja lankoihin siten, että kasvavat uusiutumisversot tulevat erilleen marjovista varsista. Tämä menettely estää tautien leviämistä ja helpottaa hoitoa. Sadonkorjuun päätyttyä kaikki marjoja kantaneet varret leikataan maata myöten. Karhunvatukan suuret ja makeat marjat sopivat useisiin käyttötarkoituksiin. Karhunvatukan lehdistä tehdään yrttiteetä. Karhunvatukoista saadaan myös mehua. Varsinkin Yhdysvalloissa on kehitetty erilaisia vatukkalajien risteymiä; esimerkiksi ulkomailla paljon viljelty boysenmarja on samaa alkuperää. Vatukoita on tutkittu Suomessakin esimerkiksi 1980-luvulla, kun professori Peter Tigerstedt on koonnut viljelyaineistoa ja tutkinut risteytysmahdollisuuksia. Karhunvatukan sukulaislaji on poimuvatukka (Rubus plicatus). Blackberries (Rubus fruticosus).jpg| Halved blackberry (Rubus fruticosus).jpg| == Lähteet == == Aiheesta muualla == * Puutarha.net: Karhunvatukka (Rubus fruticosus) * ITIS: Rubus fruticosus * United States Department of Agriculture (USDA): Rubus fruticosus * Dr. Duke's Phytochemical and Ethnobotanical Databases: Rubus fruticosus * Centre for Agriculture and Biosciences International (CABI): Rubus fruticosus (blackberry) Luokka:Vatukat Luokka:Seulonnan keskeiset artikkelit
Tavaravaunu

thumb|VR:n autojenkuljetusvaunu Oulun asemalla. Tavaravaunu on rautateiden tavarankuljetukseen tarkoitettu, tavarajunissa käytettävä vaunu. ==Yleisimmät tavaravaunutyypit== * avovaunut :: avonaiset, laidattomat tai matalalaitaiset vaunut, jotka on tarkoitettu eri kokoisten esineiden kuljetukseen. Voidaan myös varustaa sivupylväillä tai pankoilla raakapuun kuljetusta varten. * konttivaunut :: Konttien ja rekkojen kuljetukseen käytettävät avovaunut. Voi olla varustettu aggregaatilla, jotta rekkoihin saadaan virtaa. * korkealaitaiset avovaunut :: bulk-tavaran kuljetukseen tarkoitetut kattamattomat tai avattavalla katteella varustetut vaunut; voivat olla altatyhjennettäviä. * katetut tavaravaunut :: tavaravaunut, joissa on kiinteä tai siirrettävä kate, sekä kiinteät tai suojakankaasta tehdyt seinät. * autojenkuljetusvaunut :: henkilöautojen kuljettamiseen tarkoitettu vaunu, joista osa on tarkoitettu liitettäviksi henkilöjuniin. Voi olla avonainen tai katettu. * jäähdytysvaunut :: jäähdytyslaitteistolla varustetut katetut tavaravaunut, jotka on tarkoitettu pilaantuvan tavaran kuten elintarvikkeiden kuljetukseen (ei enää käytössä Suomessa). * kuuppavaunut :: tyypillisimmin rikasteiden kuljetukseen käytetty korkealaitainen avovaunu, jonka tyhjennys tapahtuu kaatamalla vaunun kuuppa yleensä sivusuunnassa. Käytetään myös paljon kaivosten malmikuljetuksissa. * säiliövaunut :: tavaravaunut, joiden päälle on asennettu säiliö nesteiden tai kaasujen kuljettamista varten. Hienojen jauheiden kuljetuksessa käytetään paineilmalla tyhjennettäviä säiliöitä. * lavettivaunut :: Pääosin kapearaiteisilla rautateillä käytettävät matalat vaunut joilla voidaan kuljettaa eri raideleveyden vaunuja. == Lähteet == ==Aiheesta muualla== * Luokka:Rautatiekalusto
Pyhä Sakarias

Pyhä Sakarias (k. 752)The Book of Saints, s. 588. oli paavina 3. joulukuuta 741 – 15. maaliskuuta 752.Hanska 2005, s. 318. Hän tuli kreikkalaissyntyisestä perheestä San Severinosta Calabriasta ja vaikuttaa olleen läheisissä väleissä Gregorius III:n kanssa. Hän oli taitava ja hienovarainen diplomaatti. Sakariaan ja pyhän Bonifatiuksen välistä kirjeenvaihtoa on säilynyt paljon, ja se osoittaa, miten paljon paavi vaikutti tapahtumiin Saksan ja Ranskan kuningashuoneissa. Vakiinnuttaakseen kristinuskon asemaa Roomassa Sakarias rakennutti kirkon pakanallisen Minervan temppelin paikalle lähelle Pantheonia. ==Lähteet== * * ===Viitteet=== Luokka:Paavit Luokka:Vuonna 679 syntyneet Luokka:Vuonna 752 kuolleet
Maalaiskiaiset

Maalaiskiaiset ovat sukupuuttoon kuolleita laiskiaisiin (Folivora) kuuluvia nisäkkäitä, jotka ovat sukua nykyisille puissa eläville laiskiaislajeille. Maalaiskiaisia esiintyi Pohjois- ja Etelä-Amerikan mantereilla. Siellä niistä kehittyi jättiläismäisiä maanisäkkäitä kuten jättiläislaiskiainen eli Megatherium. Maalaiskiaiset elivät maassa ja liikkuivat neljällä raajalla. Maalaiskiaiset eivät ole todellinen taksonominen ryhmä, sillä osa niistä on läheisempää sukua kaksivarvaslaiskiaisille kuin toisille maassa eläneille laiskiaisille. Mantereelta maalaiskiaiset kuolivat sukupuuttoon viimeisen jääkauden lopussa, mutta viimeiset maalaiskiaiset elivät Haitin ja Kuuban saarilla vielä noin 1550 vuotta eaa. ==Lähteet== Luokka:Esihistorialliset nisäkkäät Luokka:Sukupuuttoon kuolleet nisäkkäät Luokka:Laiskiaiset Luokka:Pleistoseenin sukupuuttoon kuollut megafauna es:Mylodontidae
Kadrina

Kadrina () on kunta ja pienkauppala Länsi-Virumaan maakunnassa, Virossa. Kunnassa on noin 5 000 asukasta. Kunnan pohjoisosan poikki ja Viitnan kylän pohjoispuolitse kulkee valtatie 1 Tallinnasta Narvaan ja edelleen Pietariin. == Kylät ja kauppalat == Kadrinan kunta koostuu 39 kylästä sekä Huljan ja Kadrinan pienkauppaloista (alevik). Kunnan keskuksessa, Kadrinan pienkauppalassa on asukkaita noin 2 600, Huljassa noin 600, Kihleveressä noin 200, Vohnjassa noin 200, ja Viitnan kylässä noin 100 asukasta. == Väestö == Vuoden 2011 väestönlaskennan mukaan Kadrinan kunnassa oli 4 902 asukasta, joista 4 617 (94,2 %) oli virolaisia, 183 (3,7 %) venäläisiä ja 99 (2,0 %) muita kansallisuuksia. == Nähtävyyksiä == === Lahemaan kansallispuisto === Kadrinan kunta rajoittuu pohjoisessa Lahemaan kansallispuistoon. Puiston opastuskeskus sijaitsee Viitnassa. === Kadrinan kirkko === Alkuperäinen puinen kirkko oli rakennettu ilmeisesti 1200-luvulla, ja se oli pyhitetty Pyhälle Katriinalle, jonka nimestä kunnan nimikin tulee. Kivikirkon rakentaminen aloitettiin 1400-luvulla. Kirkon rakentamisessa on huomioitu puolustautumistarpeet paksuine muureineen, korkealla olevine kapeine ikkunoineen ja holvin päälle tehdyn piilopaikan kera. Kirkon länsitorni valmistui vasta 1684, ja nykyinen 46 metriä korkea torni 1960-luvun alussa. === Viitnan kestikievari === Viron kuuluisimpiin tienvarsikrouveihin ja kestikievareihin kuuluva pitkä ja komea hirsirakennus valmistui vuonna 1802. Kievarissa on kahvila ja ravintola, ja se on restauroitu vuonna 1978. Kievari tuhoutui tuhopoltossa lähes täysin vuonna 1989, ja nykyinen kopio alkuperäisestä on valmistunut vuonna 1993. Kestikievari sijaitsee valtatie 1:n varrella. == Kuuluisia kadrinalaisia == Viron kansalliseepoksen Kalevipoeg kirjoittaja Friedrich Reinhold Kreutzwald oli kotoisin Kadrinan Jõeperen kylästä. == Lähteet == == Aiheesta muualla == * Vohnjan metsän luolaihmiset, Suomen Kuvalehti, 28.11.1936, nro 48, s. 42, Kansalliskirjaston digitaaliset aineistot *
Gregorius III

Gregorius III (k. 741) oli paavina 18. maaliskuuta 731 – 28. marraskuuta 741.Hanska 2005, s. 318. Hän oli syntyjään syyrialainen.The Book of Saints, s. 255. Hänen samoin kuin hänen edeltäjänsä aikana suhtautuminen ikonoklasmiin jakoi kirkkoa. Gregorius vetosi heti valituksi tultuaan Bysantin keisari Leo III:een, jotta tämä lieventäisi näkemyksiään. Kun keisari ei taipunut, paavi kutsui koolle kirkolliskokouksen, joka julisti kuvainraastajat kirkonkiroukseen. Gregorius III on julistettu katolisen kirkon pyhimykseksi. Gregorius III:n jälkeen seuraava ei-eurooppalainen paavi oli vasta Franciscus, joka valittiin vuonna 2013. ==Lähteet== * * ===Viitteet=== Luokka:Italialaiset pyhimykset Luokka:Paavit Luokka:Vuonna 690 syntyneet Luokka:Vuonna 741 kuolleet
Gregorius II

Gregorius II (669–731)The Book of Saints: 253. oli paavina 19. toukokuuta 715 – 11. helmikuuta 731.Hanska 2005: 318. Hän oli syntyjään roomalainen. Hän julisti Leo III Isaurialaisen kirkonkiroukseen ikonoklasmin takia ja aloitti näin levottomuuksien sarjan, joka haittasi suuresti tulevien paavien valtaa. ==Lähteet== * * ===Viitteet=== Luokka:Paavit Luokka:Vuonna 669 syntyneet Luokka:Vuonna 731 kuolleet
George Adamski

George Adamski (17. huhtikuuta 1891 – 23. huhtikuuta 1965) oli puolalaissyntyinen yhdysvaltalainen kirjailija, joka tuli tunnetuksi matkakuvauksistaan lentävien lautasten kyydissä, tarinoista matkoistaan Marsiin ja Venukseen sekä esittelemistään lentävien lautasten kuvista. 1930-luvulla Adamski muun muassa perusti Kaliforniaan esoteeris-kristillisen luostarin. Adamski syntyi Puolassa, mutta muutti New Yorkiin alle kaksivuotiaana. Adamski tuli tunnetuksi yhdessä Desmond Leslien kanssa kirjoittamansa kirjan Flying Saucers Have Landed (1953) ansiosta. Kirjassa oli myös kuvia lentävistä lautasista. Alun perin Adamskin oli tarkoitus julkaista scifi-kirjoja. Ensimmäinen hänen nimissään julkaistu oli Lucy McGinnisin haamukirjoittama Pioneers of Space vuodelta 1949. Vuonna 1955 ilmestynyt mutta totena esitetty Olen ollut lentävällä lautasella on olennaisesti sama tarina. ==Teokset== * * Inside the space ships, suom. Olen ollut lentävällä lautasella, suom. Tuulikki Ritama, Vimana 1962 ==Kirjallisuutta== * Klass, Philip (1983). UFOs: The Public Deceived. Prometheus Books. ISBN 0-87975-322-6. * James W. Moseley & Karl T. Pflock (2002). Shockingly Close to the Truth: Confessions of a Grave-Robbing Ufologist. Prometheus Books. ISBN 1-57392-991-3. * * Peebles, Curtis (1994). Watch the Skies! A Chronicle of the Flying Saucer Myth. Smithsonian Institution. ISBN 1-56098-343-4. * Edwards, Frank, Lentävien lautasten arvoitus, suom. Seppo Harjulehto, Otava 1968 == Lähteet == == Aiheesta muualla == * Adamski Foundation * George Adamski biography * Skeptical critique of Adamski's claims as untenable * Straith letter Luokka:Yhdysvaltalaiset kirjailijat Luokka:Puolalaiset kirjailijat Luokka:Yhdysvaltalaiset tieteiskirjailijat Luokka:Ufokirjailijat Luokka:Ufokontaktihenkilöt Luokka:Vuonna 1891 syntyneet Luokka:Vuonna 1965 kuolleet
Myyrämies

Myyrämies (oikealta nimeltään Harvey Rupert Elder) on Marvel-kustantamon luoma superroisto. Hahmon loivat Stan Lee ja Jack Kirby. Myyrämiehen ensiesiintyminen oli yhdysvaltalaisen Fantastic Four -lehden numerossa 1 (1961). Suomessa Myyrämies esiintyi ensimmäisen kerran Mail-Man Ky:n julkaiseman Ihmeneloset-lehden ensimmäisessä numerossa (1982). == Voimat ja varusteet == Myyrämiehellä ei ole yliluonnollisia kykyjä. Hän on kuitenkin erittäin nerokas, ja on maanalaisista piilopaikoista löytänyt ihmisen tietotason ylittäviä muinaisia laitteita. Myyrämies kykeni opettelemaan näiden outojen koneiden käytön ja tutustui ihmisen käsityksen yli meneviin tieteisiin. Vaikka Myyrämies on liki sokea, hänen muut aistinsa ovat kuitenkin korostuneet kompensoimaan visuaaliset aistit. Myyrämiehen tarkentuneet aistit ovatkin melkein samaa mittaluokkaa Daredevilin kanssa. Myyrämies tuntee lisäksi maanalaisen maailman kuin omat taskunsa ja kykenee hallitsemaan valtakuntansa hirviöitä. Myyrämies taistelee miltei kaksimetrisen sauvansa avulla (sauvat ovat yleensä tehdyt joko puusta tai alumiinista). Hänen sauvassaan piilee runsaasti kätkettyä aseistusta. Kaikki sauvat sisältävät biometrisen lukon joka estää ketään muuta kuin Myyrämiestä käyttämään niitä. Hän on itse kehitellyt taistelutyylin joka muistuttaa bōjutsua. Huolimatta pienestä koostaan ja heikkouksistaan Myyrämies on taitava lähitaistelija. Myyrämies komentaa myös maanalaisten olentojen armeijaa, lukemattomia moloideja ja muita hirviöitä. === Moloidit === Moloidit ovat Deviaanien luomia olentoja. Maanalaisen maailman olennoista moloidit ovat heikoimpia mutta niiden määrä kompensoi voiman puutteen. Deviaanit eivät arvostaneet henkisesti ja fyysisesti rajoittuneita luomuksiaan ja yrittivät tuhota ne kaikki. Nykyään moloidit palvelevat herraansa Myyrämiestä ja ovat yrittäneet useasti tuhota Ihmeneloset. Tyrannoidit taas ovat normaaleista moloideista poikkeava lahko, joka palvelee toista maanalaista diktaattoria Tyrannusta. === Rajoitukset === Myyrämiehen silmät ovat erittäin herkät valolle. Normaali huonevalaistus saa hänet hetkellisesti sokeaksi ja vaurioittaa hänen silmiään. Heikkouttaan vastaan Myyrämies on kehitellyt erityiset silmälasit, jotka himmentävät valon hänelle sopivaksi. Lasit myös tehostavat valoa pimeissä paikoissa, jolloin Myyrämies voi nähdä pimeässäkin. == Ultimate Myyrämies == Ultimate Marvel -jatkumossa Myyrämies on Baxter Buildingissa työskentelevä tiedemies tohtori Arthur Molekevic. Lempinimensä Myyrämies hän sai opiskelijoilta. Tohtori Molekevic erotettiin kuitenkin hänen yritettyään luoda elämää. Katkeroituneena Myyrämies pakeni maan alle luotujen moloidiensa kanssa. Täältä hän löysi muinaista tekniikkaa ja aikoi valloittaa maailman, mutta Ihmeneloset pysäytti hänet. Ultimate Myyrämies muistuttaa fyysisesti alkuperäistä, mutta on raskasrakenteisempi ja kärsii pahasta ihosairaudesta. Luokka:Marvel- universumin superroistot Luokka:Ihmenelosten vastustajat
Riia-Rosa Koskelainen

Riia-Rosa Koskelainen (s. 4. toukokuuta 1987) on suomalainen uimari, joka edustaa Cetus-uimaseuraa. Koskelainen on edustanut Suomea Suomi–Viro- maaottelussa useampaan kertaan. Hän oli myös mukana Budapestin EM-uinneissa, Helsingissä LREM-uinneissa vuonna 2006 ja pitkän radan Euroopan mestaruuskilpailuissa Eindhovenissa 2008. Hänen päälajinsa on 50 metrin selkäuinti. == Lähteet == * Koskelaisen profiili SportEliten verkkosivuilla. Web Archive 2009. Luokka:Suomalaiset uimarit Luokka:Vuonna 1987 syntyneet Luokka:Elävät henkilöt
Vihula

Vihula () oli kunta Länsi-Virumaan maakunnassa, Virossa. Vuoden 2017 kuntauudistuksessa Vihulan ja Haljalan kunnat yhdistettiin uudeksi Haljalan kunnaksi. Kunnan asukasluku oli 1 925 (2010), pinta-ala 364,28 neliökilometriä ja asukastiheys 5,3 asukasta neliökilometrillä. Se sijaitsi Länsi-Virumaan pohjoislaidalla rajoittuen Suomenlahteen. Kunnassa oli rantaviivaa noin 100 kilometriä. Lahemaan kansallispuisto käsitti 60 % kunnan pinta-alasta, ja 70 % pinta-alasta oli metsää. Vihulan alueella sijaitsivat Palmsen, Sagadin ja Vihulan kartanot sekä Toolsen linnan rauniot. Altjan kylä on parhaiten säilynyt vanha rantakylä Lahemaan alueella. ==Väestö== Vuoden 2011 väestönlaskennan mukaan Vihulan kunnassa oli 1 603 asukasta, joista 1 566 (97,7 %) oli virolaisia, 18 (1,1 %) venäläisiä ja 18 (1,1 %) muita kansallisuuksia. == Lähteet == *
Konstantinus (paavi)

Konstantinus (664–9. huhtikuuta 715) oli paavina 25. maaliskuuta 708 – 9. huhtikuuta 715.Hanska 2005: 318. Hän oli sukujuuriltaan syyrialainen. Vuosina 710–711 hän oli Konstantinopolissa keisari Justinianus II:n kutsusta. Tämä halusi sovitella vuoden 692 kirkolliskokouksen jälkeen nousseita erimielisyyksiä idän ja lännen kirkkojen välillä. Konstantinus nimesi pääneuvottelijaksen Gregoriuksen, josta tuli myöhemmin paavi Gregorius II. Jonkinlainen konsensus saavutettiinkin, mutta Justianus kuoli pian neuvottelujen päätyttyä. Uusi keisari oli monotelitismin kannattaja. ==Lähteet== * ===Viitteet=== Luokka:Paavit Luokka:Vuonna 664 syntyneet Luokka:Vuonna 715 kuolleet
Johannes VII

Johannes VII (650–18. lokakuuta 707) oli paavina 1. maaliskuuta 705 – 18. lokakuuta 707.Hanska 2005: 318. Hän oli syntyperältään kreikkalainen ja kotoisin Calabriasta. Hän oli hyvissä väleissä langobardien kanssa, jotka tuohon aikaan hallitsivat suurta osaa Italiasta. ==Lähteet== * ===Viitteet=== Luokka:Paavit Luokka:650-luvulla syntyneet Luokka:Vuonna 707 kuolleet
Johannes VI

Johannes VI (655–11. tammikuuta 705) oli paavina 30. lokakuuta 701 – 11. tammikuuta 705.Hanska 2005: 318. Hän oli syntyperältään kreikkalainen. Hän avusti Bysantin keisari Justinianus II:n eksarkkia Italiassa, ja esti tätä käyttämästä väkivaltaa roomalaisia kohtaan. Osaksi suostuttelemalla, osaksi lahjomalla hän sai myös Beneventon ruhtinaan vetäytymään keisarikunnan mailta. ==Lähteet== * ===Viitteet=== Luokka:Paavit Luokka:650-luvulla syntyneet Luokka:Vuonna 705 kuolleet
Palmsen kartano

pienoiskuva|Palmsen kartano Palmsen kartano () sijaitsee Vihulan kunnassa Viron Länsi-Virumaalla. Palmse on Viron tunnetuin kartano, joka kuului alun perin Tallinnan sisterssiläiselle Mikaelin nunnaluostarille. Vuosina 1676–1922 kartanoa hallinnoi von der Pahlen -suku, ja vuodesta 1972 kartano on ollut osa Lahemaan kansallispuiston aluetta. Päärakennuksen on suunnitellut arkkitehti Jakob Stael von Holstein ja sen rakentaminen aloitettiin vuonna 1679. Rakennus kärsi suuria tuhoja suuren Pohjan sodan aikana ja se kunnostettiin viimeistään vuoteen 1730 mennessä Arend Dietrich von der Pahlenin johdolla. Nykyinen barokkityylinen ilme on peräisin vuosien 1782–1785 rakennustöistä. == Kuvia == Palmse mõisa viinavabrik,.JPG| Flickr - Triin Olvet - IMG 2268.jpg| Palmse manor house - kitchen.JPG| Park buildings at Palmse manor park.jpg| PalmseManorPark.jpg| == Lähteet == == Aiheesta muualla == Luokka:Haljala Luokka:Viron kartanot